section_heading: Atentat na Zorana Đinđića
paragraph_text: Dana 12. ožujka 2003. godine, Jovanović je, pucajući iz snajperske puške Heckler&Koch model G-3 SG 1, kalibra „winchester 308“, iz zgrade Zavoda za fotogrametriju u Ulici admirala Geprata br. 14 u Beogradu, ubio premijera Srbije − Zorana Đinđića. Vladimir Arsenijević, Nulti čas novog mračnog doba, pescanik.net, 10. ožujka 2013., pristupljeno 27. studenoga 2016. Prvi metak pogodio je Đinđića u srce, a drugi teško ranio Đinđićevog tjelohranitelja Milana Veruovića. Zajedno s drugim pripadnicima kriminalne skupine Zemunski klan, Jovanović je pobjegao s mjesta zločina, ali je uhićen 25. ožujka u policijskoj akciji „Sablja“.